Sacara "lughawi", kaji tegesé nyengaja utawa tumuju lan nekani. Miturut étimologi basa Arab, tembung kaji duwé makna "qashd", yaiku tujuan, maksud, lan nyengaja. Miturut istilah syara', kaji iku tumuju marang "Baitullah" lan panggonan-panggonan tartamtu kanggo nglakoni amalan-amalan ngibadah. Kang dimaksudaké panggonan-panggonan tartamtu sajeroning dhéfinisi ing dhuwur yaiku saliyané Ka'bah lan Mas'a (panggonan sa'i), uga Arafah, Muzdalifah, lan Mina. Kang dimaksudké wektu tartamtu yaiku wulan-wulan kaji kang diwiwiti saka Syawal nganti sepuluh dina pisanan sasi Dzulhijjah. Déné amal ngibadah tartamtu yaiku thawaf, sa'i, wukuf, mazbit ing Muzdalifah, mbalang jumrah, mabit ing Mina, lan liya-liyané.